ROMÂNIA

JUDEŢUL SUCEAVA

PRIMÃRIA MUNICIPIULUI CÂMPULUNG MOLDOVENESC

DIRECȚIA TEHNICĂ ȘI URBANISM
Nr. ________ din ________.2026
RAPORT DE SPECIALITATE
   la proiectul de hotărâre

privind aprobarea închirierii, prin atribuire directă, a unui spațiu  situat în

Câmpulung Moldovenesc în str. Calea Bucovinei, nr. 173, aparținând

domeniului privat al municipiului Câmpulung Moldovenesc, către

CMI DR. BRUJBU ISABELLA-CRISTINA

Direcția tehnică și urbanism din cadrul Primăriei Municipiului Câmpulung Moldovenesc, primind spre analiză proiectul de hotărâre privind aprobarea închirierii, prin atribuire directă, a unui spațiu  situat în Câmpulung Moldovenesc în str. Calea Bucovinei, nr. 173, aparținând domeniului privat al municipiului Câmpulung Moldovenesc, către CMI DR. BRUJBU ISABELLA-CRISTINA, dă următoarele referințe: 
Spațiul cu suprafața de 2 mp, având destinația de grup sanitar, care face obiectul prezentului proiect este situat la etajul clădirii din str. Calea Bucovinei nr. 173, mun. Câmpulung Moldovenesc. 

Identificare cadastrală: parte din imobilul cu nr. cadastral 38475 Câmpulung Moldovenesc.

Pentru a asigura accesul la acest spațiu se acordă dreptul de trecere prin holul de acces de la etajul construcției în suprafață de 5,5 mp.
Prin adresa nr. 23709 din 2.07.2026 d-na dr. Brujbu solicită atribuirea grupului sanitar situat la etajul clădirii, acesta fiind necesar obținerii autorizației de funcționare a cabinetului de medicină de familie închiriat, conform prevederilor Ordinului Ministerului Sănătății nr. 1338 din 2007, cu modificările și completările ulterioare. Articolul 6 alin. (10) din Anexa 1 la OMS nr. 1338/2007 prevede ”(...) cabinetul medical şi de medicină dentară va avea un grup sanitar pentru pacienţi, cu acces din sala de aşteptare, separat de cel destinat personalului sanitar”.

În temeiul Hotărârii Consiliului Local al Municipiului Câmpulung Moldovenesc nr. 3 din 27.01.2026 și a procesului-verbal nr. 18212/21.05.2026, încheiat cu ocazia desfășurării licitației publice pentru închirierea spațiului cu suprafața totală de 59,6 mp, situat la parterul clădirii din strada Calea Bucovinei nr. 173, mun. Câmpulung Moldovenesc și terenul aferent cu suprafața de 337 mp a fost încheiat contractul nr. 21675 din 18.06.2026 cu CMI DR BRUJBU ISABELLA-CRISTINA.

În spațiul situate la parterul clădirii din str. Calea Bucovinei nr. 173 a funcționat anterior cabinetul de medicină de familie al d-nei dr. Prodan Elena.

Cu argumentele mai sus menționate Direcția tehnică și urbanism din cadrul Primăriei consideră oportun și necesar proiectul de hotărâre.

